section_heading: Omot albuma
paragraph_text: Naslovnicu albuma, koju je izradio Ament, čini crno-bijela slika angorske koze s Lifeline Farma u mjestu Victor u Montani. Prema Amentovim riječima naslovnica odražava kako su se članovi skupine osjećali u to vrijeme: "Bili smo robovi". Stranica s tekstom pjesme "W.M.A." sadrži i novinsku vijest o Maliceu Greenu, žrtvi policijske brutalnosti.